Агенцијата за заштита на правото на слободен пристап до информациите од јавен карактер согласно член 109 став 4 од Законот за општата управна постапка („Службен весник на Република Македонија“ бр.124/2015), а врз основа на член 27 и член 34 став (1) од Законот за слободен пристап до информации од јавен карактер („Службен весник на Република Северна Македонија“ бр.101/2019) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Ѓ.И. од Скопје поднесена против Решение на Министерството за образование и наука, по предметот Барање за пристап до информации од јавен карактер, на ден 14.04.2025 година го донесе следното:

**Р Е Ш Е Н И Е**

1. Жалбата изјавена од Ѓ.И. од Скопје поднесена против Решение на Министерството за образование и наука бр.03-4526/2 од 20.03.2025 година, заведена во Агенцијата со бр.08-119 на 28.03.2025 година, по предметот Барање за пристап до информации од јавен карактер**, СЕ ОДБИВА како неоснована**.

**2. СЕ ПОТВРДУВА** Решението на Имателот на информација бр. 03-4526/2 од 20.03.2025 година.

**О Б Р А З Л О Ж Е Н И Е**

Ѓ.И. од Скопје, како што е наведено во Жалбата, на 14.03.2025 година поднел Барање за пристап до информации од јавен карактер до Министерство за образование и наука, со кое побарал по пошта да му се достави фотокопија од следната информација:

„По кој основ, Сектор за еквиваленција и нострификација/Одделение за еквиваленција и нострификација за високо образование при МОН, ја нострифицирал докторските студии стекнат научен степен Доктор на науки од областа на теорија на информации и бежични телекомуникации, издадено од Федерална политехничка школа во Лозана-Швајцарија, која не е испочитувана процедурата магистерски студии издадено Решение бр.14-4264/2 од 16.05.2024 година, од Вашето одделение? “.

Имателот на информации на ова Барање одговорил во законски предвидениот рок, и донел Решение бр.03-4526/2 од 20.03.2025 година со кое Барањето на барателот се прифаќа. Во образложението на Решението е наведено дека дипломата е издадена од Федерална Политехничка школа во Лозана, Швајцарија и се признава како документ за завршен трет циклус докторски студии и стекнат научен степен доктор на науки од областа на теорија на информации и бежични телекомуникации, како и дека истата е високо образовна институција која во 2012 била рангирана како еден од првите 500 Универзитети и дека фотокопија од дипломата од претходно образование не е предвидено.

Незадоволен од наведеното Решение, Барателот на информации во законски предвидениот рок, поднесе Жалба заведена во Агенцијата со бр. 08-119 на 03.04.2025 година. Во Жалбата сега жалителот наведува дека Имателот на информации воопшто не одговара на неговото барање, односно не дава никаква информација за тоа дали е испочитувана постапката за нострификација на магистерскиот труд, односно дали и како е запазена процедурата согласно законите кои ги цитира Законот за високо образование и Правилникот за начинот и постапката за еквиваленција и признавање на странките високообразовни квалификации и дека неговото прашање гласи: „Под кој број е извршена нострификација на магистерската диплома (доколку ја поседува) како основен предуслов за да се изврши нострификација согласно Законот за високо образование.“

Имателот на информации со електронски допис заведен во Агенцијата бр. 08-119 од 03.04.2025 година, достави Одговор на жалба со бр. 03-5137/2 од 03.04.2025 година, каде што наведува дека кон барањето се поднесува оригинал и копие заверено на нотар од диплома заверена со Апостил печат и оригинал уверение со оценки/транскрипт односно додаток на диплома за стекната странска високообразовна квалификација и дека барателите имаат право да поднесат барање за признавање и еквиваленција на било кој циклус на студии, а неврзано со претходен степен не образование.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ја одби како неоснована, а Решението**  број 03-4526/2 од 20.03.2025 година **на Имателот на информации го потврди**, поради следното:

По разгледувањето на Барањето, Жалбата, Решението и Одговорот на жалба на Имателот на информации, Агенцијата констатира дека во конкрениот случај, Имателот на информации постапил правилно и согласно одредбите на Законот за слободен пристап до информации од јавен карактер, со тоа што согласно член 20 од истиот Закон донел правилно и засновано Решение со кое го прифаќа Барањето на Барателот и му доставува соодветен одговор.

Што се однесува до наводите на жалителот во поднесената Жалба дека со оспореното Решение воопшто не се дава одговара на неговото барање, Агенцијата му укажува на жалителот дека видно од приложеното Барање за пристап до ин

формации од јавен карактер во предметот тој ја бара информацијата: „По кој основ, Сектор за еквиваленција и нострификација/Одделение за еквиваленција и нострификација за високо образование при МОН, ја нострифицирал докторските студии стекнат научен степен Доктор на науки од областа на теорија на информации и бежични телекомуникации, издадено од Федерална политехничка школа во Лозана-Швајцарија, која не е испочитувана процедурата магистерски студии издадено Решение бр.14-4264/2 од 16.05.2024 година, од Вашето одделение?“, а не гласи: „Под кој број е извршена нострификација на магистерската диплома (доколку ја поседува) како основен предуслов за да се изврши нострификација согласно Законот за високо образование.“ , како што тоа се наведува во жалбата.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**

Доставено до:

- архива на Агенцијата

- жалителот/барател на информацијата

- имател на информацијата